paragraph_text: Ova slika prikazuje ruralni prizor na rijeci Stour između engleskih županija Suffolk i Essex; lijeva se obala nalazi u Suffolku, a krajolik na desnoj obali, nalazi se u Essexu. Prizor se odvija u blizini Flatford Milla u Suffolku. Naslikana su tri konja koja vuku drvena kola sa sijenom za farmu Willy Lott’s Cottage, koja je vidljiva na lijevoj strani rijeke, u Essexu. mini|lijevo|<center>Uljena skica za sliku iz 1820., 12,4 x 17,8 cm, [[Yale Center for British Art, New Haven, Connecticut]] Kola sa sijenom je jedna od niza slika koje je Constable nazvao “šesto-stopne”, velikim platnima koje je oslikao za godišnju ljetnu izložbu na Kraljevskoj akademiji. Njena kasnija uljena skica u prirodnoj veličini se danas nalazi u Victoria & Albert muzeju u Londonu. Constable je završeni rad izložio i nazvao ga Pejzaž u podne, želeći dokazati pripadnost pravcu klasične pejzažne tradicije.<ref>Early Six-Foot Stour River Paintings , Constable's Great Landscapes: The Six-Foot Paintings, National Gallery of Art Pristupljeno 22. lipnja 2017. No, slika je značajno bolje bila primljena u Francuskoj gdje je izložena 1824. godine na Pariškom salonu nakon što ju je pohvalio Théodore Géricault. Na toj izložbi izloženo je pet njegovih djela (vjerojatno u čast netom preminulog Géricaulta), a ova slika je osvojila zlatnu medalju francuskog kralja Karla X., koja je kasnije utisnuta u njezin okvir.